《挽冬官周务斋先生三首 其一》
明代·林士元

归与远行棹，拜君新构堂。隔语尚款款，卧病原在房。

谓言不日好，并坐叙喧凉。何竟朝闻讣，凄兮夕感伤。

君上尚有母，膝下未生郎。平生忠孝节，一夜共琴亡。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。